pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ เชื่อมั่นการปลดล็อกจะทำให้เศรษฐกิจดีขึ้น แต่ต้องควบคู่กับมาตรการด้านสาธารณสุขที่เข้มงวด
วันศุกร์ที่ 21 สิงหาคม 2563
นายกฯ เชื่อมั่นการปลดล็อกจะทําให้เศรษฐกิจดีขึ้น แต่ต้องควบคู่กับมาตรการด้านสาธารณสุขที่เข้มงวด
นายกฯ เชื่อมั่นการปลดล็อกจะทําให้เศรษฐกิจดีขึ้น แต่ต้องควบคู่กับมาตรการด้านสาธารณสุขที่เข้มงวด
วันนี้ (21 สิงหาคม 2563) เวลา 09.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) โดยนายอนุชา บูรพชัยศรี โฆษกประจําสํานักนายกรัฐมนตรีได้กล่าวสรุปสาระสําคัญของการประชุม ดังนี้
นายกรัฐมนตรีได้ให้นโยบายในที่ประชุมให้พิจารณาด้านเศรษฐกิจควบคู่ไปกับด้านสุขอนามัย ซึ่งไทยยังไม่สามารถไว้วางใจสถานการณ์การแพร่ระบาด ที่อาจเกิดขึ้นใหม่ได้ จึงต้องยังคงเข้มกับมาตรการดูแล และเตรียมแผนรองรับอย่างรอบด้าน
นายแพทย์สุขุม กาญจนพิมาย ปลัดกระทรวงสาธารณสุข ได้รายงานสถานการณ์การแพร่ระบาดในประเทศ ต่างประเทศ และได้รายงานความคืบหน้าการพัฒนาและผลิตวัคซีนในไทย
ในโอกาสนี้ นายกรัฐมนตรียินดีที่การผลิตวัคซีนในไทยมีความก้าวหน้า แต่ยังต้องใช้เวลา และควบคู่ไปกับความร่วมมือกับต่างประเทศด้วย แต่ต้องเตรียมพร้อมป้องกันการระบาดในครั้งต่อไปด้วย
ด้านการผ่อนคลาย นายกรัฐมนตรีได้สั่งการให้ดําเนินการด้วยความระมัดระวังขอให้หมั่นตรวจตรา และเข้มงวด โดยในการจัดทําข้อตกลงพิเศษ (special Arrangement) ขอให้เป็นไปตามเงื่อนไข ตามข้อตกลงร่วมกัน ซึ่งต้องหารือกับประเทศคู่เจรจาให้เข้าใจกระบวนการและการตรวจสอบติดตาม ตลอดจนขอให้พิจารณาการดําเนินการเดินทาง เข้า-ออกประเทศ ผ่านช่องทางต่างๆ รวมทั้งราคาค่าบัตรโดยสาร
ด้านเศรษฐกิจ ช่วงนี้คณะกรรมการด้านเศรษฐกิจ กําลังขับเคลื่อน เดินหน้า และเตรียมการเพื่อรองรับการลงทุนที่จะเข้ามาจึงต้องมีมาตรการสนับสนุนที่ครอบคลุม ซึ่งนายกรัฐมนตรีได้ย้ําให้พัฒนาให้เท่าทันกับการเข้าสู่เศรษฐกิจดิจิทัล และลดความเหลื่อมล้ํา ด้วยการขยายการให้บริการ Internet อย่างทั่วถึง ซึ่งคณะกรรมการฯ ได้สํารวจการเข้าถึง internet พบว่ายังขาดแคลน จึงเห็นว่าควรมีการยกระดับการใช้งานและบูรณาการระบบที่มีอยู่ เพื่อให้เกิดประโยชน์สูงสุด เช่น โครงการเน็ตประชารัฐ รวมถึงประเด็นปัญหา เช่น big data การใช้งานประมวลผล และการอัพเดต เพื่อจะได้นําไปใช้ให้เกิดประโยชน์สูงสุด ทั้งนี้ นายกรัฐมนตรีเชื่อมั่นว่าการปลดล็อกจะช่วยให้เศรษฐกิจค่อยๆ ดีขึ้น แต่ต้องดําเนินการควบคู่ไปกับความมั่นใจด้านการสาธารณสุข ควบคุมโรค
ในโอกาสนี้ นายกรัฐมนตรีขอให้ทุกฝ่ายช่วยกันสร้างความเข้าใจกับประชาชน ชี้ว่าการดําเนินการตามมาตรการของรัฐบาลเป็นเรื่องสําคัญ สร้างการเรียนรู้ไปพร้อมกัน ส่วนนี้คือส่วนสําคัญที่สุด ประชาชนต้องเข้าใจ จึงจะให้ความร่วมมือ ซึ่งจะทําให้ทุกอย่างจึงจะดําเนินต่อไปได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีเกี่ยวกับสถานการณ์อุทกภัยและดินถล่ม ณ ประเทศญี่ปุ่น และการตรวจราชการ ณ จ. ภูเก็ตและจ. เชียงราย
วันอังคารที่ 10 กรกฎาคม 2561
นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีเกี่ยวกับสถานการณ์อุทกภัยและดินถล่ม ณ ประเทศญี่ปุ่น และการตรวจราชการ ณ จ. ภูเก็ตและจ. เชียงราย
นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีเกี่ยวกับสถานการณ์อุทกภัยและดินถล่ม ณ ประเทศญี่ปุ่น และการตรวจราชการ ณ จ. ภูเก็ตและจ. เชียงราย
วันนี้ (10 กรกฎาคม 2561) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีเกี่ยวกับสถานการณ์อุทกภัยและดินถล่ม ณ ประเทศญี่ปุ่น และการตรวจราชการ ณ จ. ภูเก็ตและจ. เชียงราย สรุปสาระสําคัญ ดังนี้
นายกรัฐมนตรีกล่าวแสดงความเสียใจต่อเหตุการณ์อุทกภัยและดินโคลนถล่มที่เกิดขึ้นในพื้นที่ 15 ภัยพิบัติของญี่ปุ่น ล่าสุดมีผู้เสียชีวิตมากกว่า 140 ราย และสูญหายเป็นจํานวนมาก รวมไปถึงประชาชนกว่า 2 ล้านรายต้องอพยพออกจากพื้นที่ ขณะนี้ไทยได้ติดต่อไปยังญี่ปุ่น เพื่อให้ความช่วยเหลือสําหรับอุทกภัยในครั้งนี้ ไทยถือว่าญี่ปุ่นเป็นมิตรประเทศ รัฐบาลได้มอบหมายให้กระทรวงการต่างประเทศส่งสารแสดงความเสียใจไปยังประเทศญี่ปุ่นด้วย
นายกรัฐมนตรีกล่าวถึงการเดินทางไปจังหวัดภูเก็ต เมื่อวานนี้ (9 กรกฎาคม 2561) เพื่อติดตามการทํางานของศูนย์บัญชาการเหตุการณ์ช่วยเหลือผู้ประสบภัยเรือล่มจังหวัดภูเก็ต และเข้าเยี่ยมเพื่อให้กําลังใจผู้ได้รับบาดเจ็บและญาติของผู้เสียชีวิต รวมทั้งยังหารือกับ นาย หลี่ว เจี้ยน เอกอัครราชทูตสาธารณรัฐประชาชนจีนประจําประเทศไทย เกี่ยวกับปฏิบัติการค้นหานักท่องเที่ยวที่ยังสูญหาย และช่วยเหลือร่วมกันของทั้งสองฝ่าย ทั้งนี้ นายกรัฐมนตรีได้กล่าวว่า รัฐบาลจะดําเนินการตรวจสอบถึงสาเหตุเรือล่มที่เกิดขึ้น รวมถึงจะตรวจสอบข้อเท็จจริงกรณีทัวร์ศูนย์เหรียญและจะดําเนินการตามกฎหมายต่อไป
ช่วงค่ํา วานนี้ ยังเดินทางไปยังถ้ําหลวง-ขุนน้ํานางนอน ต.โป่งผา อ.แม่สาย จ.เชียงราย เพื่อติดตามและให้กําลังใจการปฏิบัติงานของศูนย์อํานวยการร่วมค้นหาผู้สูญหายในวนอุทยานแห่งชาติถ้ําหลวง-ขุนน้ํานางนอน (ศอร.) โอกาสนี้ นายกรัฐมนตรี ยังได้พบกับนาย อีลอน มัสก์ ประธานบริษัท เทสลา สเปซเอ็กซ์ และบริษัท บอริงคอมพะนี ณ ท่าอากาศยานแม่ฟ้าหลวง โดยนายกรัฐมนตรีได้กล่าวชื่นชมนาย อีลอน มัสก์ ที่เดินทางมาให้ความช่วยเหลือสําหรับการปฏิบัติครั้งนี้ ซึ่งนาย อีลอน มัสก์ ได้แสดงความชื่นชมเจ้าหน้าที่ที่ปฏิบัติหน้าที่ค้นหา และการทํางานของไทยที่มีประสิทธิภาพ รวมไปถึงการให้ความช่วยเหลือสนับสนุนภารกิจทุกๆ ด้าน นายกรัฐมนตรีกล่าวว่า ภารกิจการช่วยเหลือในประเทศไทย ครั้งนี้ ยังเป็นประโยชน์แก่ประเทศในอาเซียนด้วย
รัฐบาลไทย-ข่าวทำเนียบรัฐบาล-สธ. –ม.ธรรมศาสตร์ - วิทยาลัยแพทยศาสตร์นานาชาติจุฬาภรณ์ ผลิตแพทย์หลักสูตรนานาชาติ รับ EEC
วันจันทร์ที่ 17 สิงหาคม 2563
สธ. –ม.ธรรมศาสตร์ - วิทยาลัยแพทยศาสตร์นานาชาติจุฬาภรณ์ ผลิตแพทย์หลักสูตรนานาชาติ รับ EEC
กระทรวงสาธารณสุข ลงนามบันทึกข้อตกลงความร่วมมือ มหาวิทยาลัยธรรมศาสตร์ วิทยาลัยแพทยศาสตร์นานาชาติจุฬาภรณ์ เพิ่มศักยภาพโรงพยาบาลระยองและโรงพยาบาลพระนครศรีอยุธยา ให้เป็นศูนย์แพทยศาสตร์ศึกษา จัดการเรียนการสอนชั้นคลินิก ผลิตแพทยศาสตร์บัณฑิต
กระทรวงสาธารณสุข ลงนามบันทึกข้อตกลงความร่วมมือ มหาวิทยาลัยธรรมศาสตร์ วิทยาลัยแพทยศาสตร์นานาชาติจุฬาภรณ์ เพิ่มศักยภาพโรงพยาบาลระยองและโรงพยาบาลพระนครศรีอยุธยา ให้เป็นศูนย์แพทยศาสตร์ศึกษา จัดการเรียนการสอนชั้นคลินิก ผลิตแพทยศาสตร์บัณฑิต รับรองการดูแลสุขภาพนักท่องเที่ยวและประชาชนในพื้นที่ระเบียงเศรษฐกิจพิเศษภาคตะวันออก (EEC) คาดใน 10 ปีมีประชาชนทั้งไทยต่างชาติกว่า 13 ล้านคน
วันนี้ (17 สิงหาคม 2563) ที่โรงพยาบาลระยอง จ.ระยอง ดร.สาธิต ปิตุเตชะ รัฐมนตรีช่วยว่าการ กระทรวงสาธารณสุข เป็นประธานและสักขีพยาน ในพิธีบันทึกข้อตกลง ความร่วมมือทางวิชาการเพื่อสนับสนุนการเป็นโรงพยาบาลหลักและโรงพยาบาลสมทบในการผลิตแพทย์ของวิทยาลัยแพทยศาสตร์นานาชาติจุฬาภรณ์ ระหว่างมหาวิทยาลัยธรรมศาสตร์กับกระทรวงสาธารณสุข
ดร.สาธิตกล่าวว่า ความร่วมมือในครั้งนี้ เป็นการเตรียมการให้จังหวัดระยอง ซึ่งเป็นพื้นที่ระเบียงเศรษฐกิจพิเศษภาคตะวันออก (EEC) รองรับการเปลี่ยนแปลงทั้งทางด้านเศรษฐกิจ สังคม อุตสาหกรรมและเทคโนโลยีสารสนเทศ มีจํานวนโรงงานอุตสาหกรรมที่เพิ่มขึ้นอย่างรวดเร็ว และมีแหล่งท่องเที่ยวธรรมชาติที่สวยงามเป็นที่นิยมของนักท่องเที่ยว คาดการณ์ว่าจะมีประชากรถึง 13 ล้านคนใน 10 ปีข้างหน้า และจังหวัดพระนครศรีอยุธยา ซึ่งเป็นแหล่งอุตสาหกรรมและมีสถานที่ท่องเที่ยวเป็นที่นิยมของนักท่องเที่ยวทั้งชาวไทยและต่างชาติเช่นกัน จึงได้วางแผนให้โรงพยาบาลศูนย์ระยอง โรงพยาบาลพระนครศรีอยุธยา ซึ่งมีศักยภาพระดับตติยภูมิ มีความเป็นเลิศในด้านอาชีวเวชศาสตร์ การจัดการภาวะฉุกเฉิน และห้องฉุกเฉินคุณภาพ ให้บริการแบบองค์รวมที่ได้มาตรฐานด้วยเทคโนโลยีและนวัตกรรมที่ทันสมัย รวมถึงมีบุคลากรที่มีความเชี่ยวชาญในการรักษาหลายด้าน ให้เป็นศูนย์แพทยศาสตร์ศึกษา ร่วมกับวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ในการผลิตแพทยศาสตร์บัณฑิตหลักสูตรนานาชาติ
ดร.สาธิตกล่าวต่อว่า ความร่วมมือของทั้ง 2 สถาบัน จะช่วยทําให้มีอัตราส่วนแพทย์ต่อประชากรที่เหมาะสมกับสถานการณ์ที่มีการเปลี่ยนแปลง และความคาดหวังต่อบริการสุขภาพที่สูงขึ้นในอนาคต อาทิ ด้านโรคจากการทํางานและสิ่งแวดล้อม มลภาวะ อุบัติเหตุจราจร โรคอุบัติใหม่ โรคอุบัติซ้ํา โดยจะเริ่มเปิดรับนักศึกษาในปี 2565 จัดการเรียนการสอนชั้นพรีคลินิกที่วิทยาลัยแพทยศาสตร์นานาชาติจุฬาภรณ์ และมหาวิทยาลัยธรรมศาสตร์ และชั้นคลินิกที่โรงพยาบาลระยอง และโรงพยาบาลพระนครศรีอยุธยา ในปี 2568 นับเป็นจุดเริ่มต้นในการพัฒนาให้จังหวัดระยองเป็นศูนย์กลางด้านวิชาการ (Academic Hub) ศูนย์กลางด้านสุขภาพ (Wellness Hub) และด้านการบริการ เพื่อก้าวสู่การเป็นศูนย์กลางด้านการแพทย์ (Medical Hub) ของประเทศและภูมิภาค มีความพร้อมด้านการดูแลสุขภาพในอนาคตต่อไป
*********************************** 17 สิงหาคม 2563
รัฐบาลไทย-ข่าวทำเนียบรัฐบาล-ส่งความรู้ สร้างความสุข ส่งเสริมเด็กไทยรักการอ่าน
วันจันทร์ที่ 23 เมษายน 2561
ส่งความรู้ สร้างความสุข ส่งเสริมเด็กไทยรักการอ่าน
รัฐบาลส่งเสริมให้เด็กและเยาวชนรักการอ่าน โดยร่วมมือกับภาคเอกชนจัดทําโครงการส่งความรู้สร้างความสุข มอบหนังสือให้แก่โรงเรียนจํานวน 50 โรงเรียน แห่งละ 1,000 เล่ม และสนับสนุนให้แต่ละโรงเรียนจัดกิจกรรมอ่านวันละ 15 นาที
ส่งความรู้ สร้างความสุข ส่งเสริมเด็กไทยรักการอ่าน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้เด็กและเยาวชนรักการอ่าน โดยร่วมมือกับภาคเอกชนจัดทําโครงการส่งความรู้สร้างความสุข มอบหนังสือให้แก่โรงเรียนจํานวน 50 โรงเรียน แห่งละ 1,000 เล่ม และสนับสนุนให้แต่ละโรงเรียนจัดกิจกรรมอ่านวันละ 15 นาที และให้นักเรียนแบ่งปันความรู้หรือบันทึกการการอ่านลงในเว็บไซต์ TheHappyRead.com พร้อมทั้งคัดเลือกและมอบรางวัลให้กับบันทึกที่น่าสนใจ และส่งเสริมให้โรงเรียนจัดตั้งชมรมรักการอ่านกระตุ้นการอ่านอย่างต่อเนื่อง โดยคาดหวังว่ากิจกรรมนี้จะช่วยกระตุ้นให้ผู้อ่านได้เรียนรู้อย่างมีประสิทธิภาพ รู้สึกสนุกกับการอ่าน และอ่านอย่างมีเป้าหมาย ทั้งนี้ รัฐบาลตั้งเป้าหมายขยายให้ครอบคลุมโรงเรียนทั่วประเทศภายในระยะเวลา 3 ปี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลสนับสนุน วิจัยและพัฒนา ผลิตวัคซีนอย่างมีประสิทธิภาพ
วันศุกร์ที่ 20 กันยายน 2562
รัฐบาลสนับสนุน วิจัยและพัฒนา ผลิตวัคซีนอย่างมีประสิทธิภาพ
นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการวัคซีนแห่งชาติ ครั้งที่ 3/2562
วันนี้ (20 กันยายน 2562) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการวัคซีนแห่งชาติ ครั้งที่ 3/2562 โดยมี นายสาธิต ปิตุเตชะ รัฐมนตรีช่วยว่าการกระทรวงสาธารณะสุข และหน่วยงานที่เกี่ยวข้อง เข้าร่วมประชุม
โดยที่ประชุมได้รับทราบสรุปผลการพิจารณาร่างปฏิญญาผู้นําอาเซียนว่าด้วยความมั่นคง การพึ่งพาตนเองด้านวัคซีนในภูมิภาคอาเซียน (ASEAN Vaccine Security and Self-Reliance; AVSSR) ที่มอบหมายให้ประเทศไทย โดยสถาบันวัคซีนแห่งชาติ เป็นผู้รับผิดชอบหลักในประเด็นการสร้างความมั่นคงและการพึ่งพาตนเองด้านวัคซีน พร้อมทั้ง รับทราบความก้าวหน้าร่างปฏิญญาผู้นําอาเซียนว่าด้วยความมั่นคงและการพึ่งพาอาศัยตนเองด้านวัคซีน ตามที่สถาบันวัคซีนแห่งชาติเสนอ ซึ่งผ่านการพิจารณาโดยที่ประชุมระดับรัฐมนตรีว่าการกระทรวงสาธารณสุขอาเซียน ครั้งที่ 14 ณ ประเทศกัมพูชา เมื่อวันที่ 29 สิงหาคม 2562 ที่ผ่านมา และจะเข้าสู่กับรับรองโดยเวทีผู้นําอาเซียน ครั้งที่ 35 ซึ่งนายกรัฐมนตรีประเทศไทยจะเป็นประธานในเดือนพฤศจิกายน 2562
พร้อมกันนี้ที่ประชุมมีมติเห็นชอบการแต่งตั้งที่ปรึกษาในคณะกรรมการวัคซีนแห่งชาติ ตามที่ฝ่ายเลขานุการฯ เสนอ จํานวน 3 ราย ได้แก่ 1.) นายแพทย์ธวัช สุนทราจารย์ 2.) ศาสตราจารย์กิตติคุณ นายแพทย์ภิรมย์ กมลรัตนกุล และ 3.) นายแพทย์ศุภมิตร ชุณห์สุทธิวัฒน์ โดยมอบหมายให้ฝ่ายเลขานุการฯ จัดทําร่างคําสั่งแต่งตั้งที่ปรึกษาในคณะกรรมการวัคซีนแห่งชาติ เสนอต่อประธานคณะกรรมการวัคซีนแห่งชาติลงนามต่อไป
นอกจากนี้ ที่ประชุมมีมติเห็นชอบร่างระเบียบคณะกรรมการวัคซีนแห่งชาติ ว่าด้วยการให้ทุน การส่งเสริม การสนับสนุน และการสร้างความร่วมมือ เพื่อการวิจัย การพัฒนา การผลิต วัคซีน พ.ศ. .... โดยมีวัตถุประสงค์เพื่อให้การลงทุน ส่งเสริม สนับสนุน และการสร้างความร่วมมือเพื่อการวิจัย พัฒนา การผลิตวัคซีนของประเทศเป็นไปอย่างมีประสิทธิภาพ สอดคล้องกับนโยบายและแผนยุทธศาสตร์ความมั่นคงด้านวัคซีนแห่งชาติ และทําให้ประเทศมีศักยภาพในการพึ่งพาตนเองด้านวัคซีน ซึ่งเป็นไปตามเจตนารมณ์ของพระราชบัญญัติความมั่นคงด้านวัคซีนแห่งชาติ พ.ศ. 2561
รองนายกรัฐมนตรี ได้กล่าวถึงนโยบายนายกรัฐมนตรีเน้นย้ําเกี่ยวกับวัคซีนว่า การวิจัยและพัฒนาหรือ R&D ให้ทําต่อไป โดยให้พิจารณาถึงผลตอบแทนทางเศรษฐกิจที่คุ้มค่าและเกิดประโยชน์สูงสุด ทั้งนี้รัฐบาลพร้อมให้การสนับสนุนการวิจัยและพัฒนาอย่างเต็มที่
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. จับมือ ดีอี ตำรวจ รู้ตัว จัดการเอาผิดผู้โพสต์ แชร์ข่าวลวง ไวรัสโคโรนา
วันพุธที่ 29 มกราคม 2563
สธ. จับมือ ดีอี ตํารวจ รู้ตัว จัดการเอาผิดผู้โพสต์ แชร์ข่าวลวง ไวรัสโคโรนา
กระทรวงสาธารณสุข ร่วมกับกระทรวงดิจิทัลเพื่อเศรษฐกิจและสังคม และกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) กล่าวโทษดําเนินคดีผู้โพสต์ แชร์ข่าวลวง ข้อมูลอันเป็นเท็จเกี่ยวกับโรคปอดอักเสบจากไวรัสโคโรนา
กระทรวงสาธารณสุข ร่วมกับกระทรวงดิจิทัลเพื่อเศรษฐกิจและสังคม และกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) กล่าวโทษดําเนินคดีผู้โพสต์ แชร์ข่าวลวง ข้อมูลอันเป็นเท็จเกี่ยวกับโรคปอดอักเสบจากไวรัสโคโรนา ให้ประชาชนติดตามข้อมูลข่าวสารจากเว็บไซต์กระทรวงสาธารณสุข https://pr.moph.go.th
วันนี้ (29 มกราคม 2563) ที่กระทรวงดิจิทัลเพื่อเศรษฐกิจและสังคม ศูนย์ราชการแจ้งวัฒนะ กทม. นายแพทย์รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข ให้สัมภาษณ์ว่า ในวันนี้ ได้เป็นตัวแทนของกระทรวงสาธารณสุข ประชุมร่วมกับศูนย์ต่อต้านข่าวปลอม(Anti-Fake News Center) กระทรวงดิจิทัลฯ และเจ้าหน้าที่ตํารวจ กองบังคับการปราบปราบการกระทําความผิดเกี่ยวกับอาชญากรรมทางเทคโนโลยี (ปอท.) โดยมี พ.ต.อ.พันธนะ นุชนารถ เป็นประธาน เพื่อให้ข้อมูล ข้อเท็จจริงเกี่ยวกับกรณีข่าวปลอม ข่าวลวงโรคปอดอักเสบจากไวรัสโคโรนาที่ศูนย์ต่อต้านข่าวปลอมและกระทรวงสาธารณสุขได้เฝ้าระวังและติดตามข่าวจากสื่อโซเชียล เพื่อดําเนินการตามกฎหมาย กล่าวโทษดําเนินคดีกับผู้โพสต์ ผู้แชร์ข่าวอันเป็นเท็จ ตามคําสั่งนายกรัฐมนตรีที่ต้องการให้ดําเนินการอย่างรวดเร็วเพื่อป้องปรามไม่ให้เกิดการส่งต่อข้อมูลซึ่งจะทําให้ประชาชนตื่นตระหนก
นพ.รุ่งเรืองกล่าวต่อว่า ท่านรองนายกรัฐมนตรีและรัฐมนตรีว่าการกระทรวงสาธารณสุข ได้ให้ความสําคัญกับเรื่องการโพสต์ การแชร์ข่าวปลอม ข่าวลวงเพราะนอกจากจะเป็นภัย ทั้งด้านสุขภาพแล้ว ยังส่งผลต่อเศรษฐกิจสังคมของประเทศ ซึ่งที่ผ่านมากระทรวงสาธารณสุขได้ร่วมกับหน่วยงานต่างๆ เฝ้าระวังและตรวจจับ ขณะเดียวกันได้เร่งส่งเสริมการให้ข่าวที่ถูกต้องและตอบโต้ เพื่อให้ประชาชนได้รับข้อมูลข่าวสารที่เป็นจริง ลดความตื่นตระหนก และหันมาร่วมมือกันป้องกันตนเอง โดยขอให้ติดตามข้อมูลข่าวสารจากกระทรวงสาธารณสุข ซึ่งจะรายงานสถานการณ์และข้อปฏิบัติตัวสําหรับประชาชนเป็นประจําทุกวันทางเว็บไซต์ https://pr.moph.go.th/ จนกว่าสถานการณ์จะคลี่คลาย
ทั้งนี้ หากมีข้อสงสัยเพิ่มเติม สอบถามได้ที่ สายด่วนกรมควบคุมโรค 1422 หรือเว็บไซต์ https://ddc.moph.go.th/viralpneumonia/intro.php และ Line@/เพจเฟซบุ๊ค : รู้กันทันโรค เพจเฟซบุ๊ค : กรมควบคุมโรค กระทรวงสาธารณสุข
********************************* 29 มกราคม 2563
รัฐบาลไทย-ข่าวทำเนียบรัฐบาล-มท. 3 ลงพื้นที่ชลบุรีมอบถุงยังชีพร่วมกับอีสท์ วอเตอร์ เพื่อบรรเทาความเดือดร้อนแก่ประชาชนช่วงโควิด-19 [กระทรวงมหาดไทย]
วันพฤหัสบดีที่ 21 พฤษภาคม 2563
มท. 3 ลงพื้นที่ชลบุรีมอบถุงยังชีพร่วมกับอีสท์ วอเตอร์ เพื่อบรรเทาความเดือดร้อนแก่ประชาชนช่วงโควิด-19 [กระทรวงมหาดไทย]
มท. 3 ลงพื้นที่ชลบุรีมอบถุงยังชีพร่วมกับอีสท์ วอเตอร์ เพื่อบรรเทาความเดือดร้อนแก่ประชาชนช่วงโควิด-19
วันนี้ 20 พ.ค. 63 เวลา 10.00 น. ณ วัดเขาบางพระ ตําบลบางพระ อําเภอศรีราชา จังหวัดชลบุรี นายทรงศักดิ์ ทองศรี รัฐมนตรีช่วยว่าการกระทรวงมหาดไทย (มท.3) พร้อมด้วย นายวิเชียร จงชูวณิชย์ ที่ปรึกษารัฐมนตรีช่วยว่าการกระทรวงมหาดไทย​ และคณะทํางานฯ ลงพื้นที่มอบถุงยังชีพ 400 ถุง ให้แก่ประชาชนในพื้นที่จังหวัดชลบุรี โดยความร่วมมือของบริษัท จัดการและพัฒนาทรัพยากรน้ําภาคตะวันออก จํากัด (มหาชน) หรือ อีสท์วอเตอร์ และส่วนราชการในจังหวัด บูรณาการความช่วยเหลือและบรรเทาความเดือดร้อนให้แก่พี่น้องประชาชนที่ได้รับผลกระทบจากสถานการณ์แพร่ระบาดโควิด-19 โดยได้รับเมตตาจาก พระครูธรรมธรอังกูร โชตโก เจ้าอาวาสวัดเขาบางพระ ร่วมมอบถุงยังชีพ โอกาสนี้ นายธรรมศักดิ์ รัตนธัญญา รองผู้ว่าราชการจังหวัดชลบุรี นายดงพล รุจิธรรมธัช นายอําเภอศรีราชา นายจิรายุทธ รุ่งศรีทอง กรรมการผู้อํานวยการใหญ่ บมจ.อีสท์ วอเตอร์ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น เจ้าหน้าที่ผู้เกี่ยวข้อง ร่วมมอบถุงยังชีพ
นายทรงศักดิ์ เปิดเผยว่า “สืบเนื่องจากวิกฤติโรคติดเชื้อไวรัสโคโรนา 2019 หรือ โควิด-19 ที่ทําให้เกิดผลกระทบต่อการดําเนินชีวิตประจําวันของประชาชน ทั้งทางเศรษฐกิจและสังคมเป็นวงกว้าง รัฐบาลตระหนักดีถึงความเดือดร้อนของพี่น้องประชาชน และมิได้นิ่งนอนใจที่จะมีมาตรการมารองรับ และเยียวยาประชาชนผู้ได้รับผลกระทบ ซึ่งกระทรวงมหาดไทย โดยส่วนราชการในพื้นที่จังหวัดชลบุรี และอีสท์ วอเตอร์ จึงได้ร่วมกันให้การสนับสนุนจัดทําถุงยังชีพ จํานวน 400 ถุง ซึ่งประกอบไปด้วยเครื่องอุปโภคบริโภคที่จําเป็นในการดํารงชีพ มอบให้แก่พี่น้องประชาชนในเขตพื้นที่ชุมชนบริเวณรอบอ่างเก็บน้ําบางพระ มีวัตถุประสงค์เพื่อเป็นการช่วยเหลือและบรรเทาความเดือนร้อนให้แก่พี่น้องประชาชนเพื่อให้สามารถผ่านพ้นวิกฤติครั้งนี้ไปด้วยกันอย่างดีที่สุด”
จากนั้น ในเวลา 11.30 น. มท.3 และคณะ เดินทางตรวจเยี่ยมและให้กําลังใจเจ้าหน้าที่ประจําจุดคัดกรองการแพร่ระบาดของโรคติดเชื้อไวรัสโคโรนา 2019 (โควิด-19) พื้นที่บริเวณท่าเรือเกาะลอย อ.ศรีราชา และในเวลา 13.00 น. เดินทางต่อไปยังสถานีสูบน้ําบางพระ ในการตรวจเยี่ยมการดําเนินงานและรับฟังแผนรับมือสถานการณ์ภัยแล้ง เนื่องจากอ่างเก็บน้ําบางพระเป็นแหล่งน้ําสําคัญในการผลิตน้ําเพื่ออุปโภคและบริโภคให้แก่ประชาชนในพื้นที่ รวมถึงการนําน้ําไปใช้ในภาคอุตสาหกรรมต่อไป
รัฐบาลไทย-ข่าวทำเนียบรัฐบาล-ระบบ Carsharing
วันพฤหัสบดีที่ 2 กรกฎาคม 2563
ระบบ Carsharing
วันที่ 24 กุมภาพันธ์ 2563
แพลตฟอร์มให้บริการรถเช่า ที่เปิดโอกาสให้เจ้าของรถสร้างรายได้จากการให้เช่ารถยนต์อย่างถูกต้องตามกฎหมาย โดยเจ้าของรถสามารถกาหนดราคาค่าเช่ารถได้ด้วยตนเอง
เป็นแพลตฟอร์มให้บริกรรถเช่าที่เปิดโอกาสให้เจ้าของรถสร้างรายได้จากการให้เช่ารถยนต์อย่างถุกต้องตามกฎหมาย โดยเจ้าของรถสามารถกําหนดราคาค่าเช่ารถได้ด้วยตนเอง ผ่านเว็บไซต์ www.drivemate.asia
คณะผู้บริหารดิจิทัลสตาร์ทอัพจาก 4 บริษัทได้เข้าพบนายกรัฐมนตรีเพื่อประชาสัมพันธ์ผลงานด้านเทคโนโลยีเพื่อการท่องเที่ยว (TravelTech) ซึ่งได้แก่ Drivemate (บริษัท ไดร์ฟเมท จํากัด) สตาร์ตอัพน้องใหม่ Carsharing แห่งแรกของไทย เป็นผู้พัฒนาแพลตฟอร์มให้บริการรถเช่า VenueE (บริษัท เวนิวอี จํากัด) บริการรวมสถานที่จัดประชุม Sneak (บริษัท เก็ต สนีก จํากัด) ผู้ให้บริการแพลตฟอร์มวางแผนการท่องเที่ยว และ Haup (บริษัท ฮ้อปคาร์ จํากัด) ผู้นําในการให้บริการคาร์แชริ่งของประเทศไทย โดยนายกรัฐมนตรีได้แสดงความชื่นชมต่อผลงานที่ถูกพัฒนาขึ้นมาโดยคนรุ่นใหม่ พร้อมกับเสนอให้นําผลงานเหล่านี้กระจายไปสู่จังหวัดต่างๆ โดยเฉพาะเมืองรอง ซึ่งรัฐบาลได้มีนโยบายมอบหมายให้หน่วยงานราชการ หากต้องมีการจัดการประชุมสัมมนา ก็ขอให้มีการจัดการประชุมในจังหวัดต่างๆ เพื่อกระตุ้นการท่องเที่ยวและเศรษฐกิจในพื้นที่ด้วย นายกรัฐมนตรียังย้ําการพัฒนาด้วยเทคโนโลยีจะเป็นประโยชน์และอํานวยความสะดวกสบายให้มากยิ่งขึ้น ก็ขอให้ช่วยกันประชาสัมพันธ์วิธีการใช้บริการต่าง ๆ บนโซเชียลมีเดียให้มากยิ่งขึ้นต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 12 กรกฎาคม 2563 [กระทรวงสาธารณสุข]
วันอาทิตย์ที่ 12 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 12 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 12 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นคนไทยที่เดินทางกลับจากประเทศญี่ปุ่น และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,088 ราย หรือคิดเป็นร้อยละ 95.99 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 71 ราย หรือร้อยละ 2.21 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,217 ราย
สําหรับผู้ติดเชื้อรายใหม่วันนี้ 1 ราย เป็นเพศชาย อายุ 39 ปี สัญชาติไทย อาชีพพนักงานบริษัท เดินทางกลับจากประเทศญี่ปุ่น ถึงประเทศไทยวันที่ 30 มิถุนายน 2563 เข้าพักที่สถานเฝ้าระวังกักตัวที่รัฐจัดให้ในกรุงเทพมหานคร พบเชื้อจากการตรวจในครั้งที่ 2 เมื่อวันที่ 10 กรกฎาคม 2563 แต่ไม่มีอาการ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า แม้ว่าขณะนี้ประเทศไทยจะผ่านพ้นการระบาดในระลอกแรกไปแล้วเนื่องจากไม่พบการติดเชื้อในประเทศต่อเนื่องเป็นเวลา 48 วัน และจํานวนผู้ติดเชื้อสะสมอยู่ในอันดับที่ 100 ของโลก เป็นผลมาจากความร่วมมือร่วมใจของประชาชนที่ช่วยกันป้องกันตัวเองจากโรคโควิด 19 แต่อย่างไรก็ตามสถานการณ์ทั่วโลกยังพบการระบาดเป็นวงกว้างอยู่ โดยประเทศที่มีผู้ติดเชื้อสะสมสูงสุดคือ สหรัฐอเมริกา 3,355,646 ราย รองลงมา บราซิล 1,840,812 ราย และ อินเดีย 850,358 ราย และยังมีอีกหลายประเทศที่กลับมาพบผู้ติดเชื้อเป็นกลุ่มก้อนอีกครั้ง อาทิ ญี่ปุ่น เกาหลีใต้ จีน (เขตปกครองพิเศษฮ่องกง) เป็นต้น ซึ่งเกิดจากพฤติกรรมการใช้ชีวิตที่มีความเสี่ยง เข้าไปอยู่ในพื้นที่แออัด เช่น สถานบันเทิง ตลาดค้าส่ง
ขอให้คนไทยนําเหตุการณ์จากต่างประเทศมาเป็นบทเรียนไม่ให้เกิดเหตุการณ์ซ้ํารอย โดยยังต้องเข้มมาตรการป้องกันตนเองจากเชื้อโควิด 19 ต่อไป และทําให้เป็นนิสัย ทั้งการสวมหน้ากากอนามัย/หน้ากากผ้าทุกครั้งที่ออกนอกบ้าน ไม่นําตัวเองไปสัมผัสกับความเสี่ยงต่างๆ เลี่ยงการไปอยู่ในสถานที่แออัดคนรวมกันจํานวนมาก เว้นระยะห่าง ล้างมือบ่อยๆ ที่สําคัญคือเมื่อป่วยต้องอยู่บ้านพักรักษาตัวไม่ไปในสถานที่ต่างๆ ป้องกันการแพร่เชื้อสู่ผู้อื่น และเคร่งครัดการลงทะเบียนเข้า-ออก สถานที่เข้าใช้บริการในแพลตฟอร์มและแอปพลิเคชัน “ไทยชนะ” เพราะเมื่อหากพบผู้ติดเชื้อ จะใช้เป็นข้อมูลในการติดตามผู้สัมผัสนําเข้าสู่ระบบการเฝ้าระวัง ป้องกัน ควบคุมโรคต่อไป ขณะเดียวกันกระทรวงสาธารณสุขได้เตรียมความพร้อมทั้งเครื่องมือ อุปกรณ์ และบุคลากรทางการแพทย์ เพื่อเตรียมรับมือหากเกิดการระบาดระลอก 2 ในประเทศ
รัฐบาลไทย-ข่าวทำเนียบรัฐบาล-สธ.-ราชวิทยาลัยแพทย์เวชศาสตร์ครอบครัวแห่งประเทศไทย จัดประชุมวิชาการเวชศาสตร์ผู้สูงอายุ
วันพุธที่ 13 มิถุนายน 2561
สธ.-ราชวิทยาลัยแพทย์เวชศาสตร์ครอบครัวแห่งประเทศไทย จัดประชุมวิชาการเวชศาสตร์ผู้สูงอายุ
กระทรวงสาธารณสุข ร่วมกับราชวิทยาลัยแพทย์เวชศาสตร์ครอบครัวแห่งประเทศไทย จัดประชุมวิชาการเวชศาสตร์และวิทยาการด้านผู้สูงอายุ ครั้งที่ 3 รองรับการเปลี่ยนผ่านเข้าสู่สังคมผู้สูงอายุโดยสมบูรณ์ (Aged Society) ในปี 2564
วันนี้ (13 มิถุนายน 2561) ที่โรงแรมเซนทราศูนย์ราชการฯ แจ้งวัฒนะ กทม. ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ เปิดการประชุมวิชาการเวชศาสตร์และวิทยาการด้านผู้สูงอายุ ครั้งที่ 3 (The 3rd Thailand Elderly Health service Forum 2018)
ศาสตราจารย์คลินิก เกียรติคุณ นายแพทย์ปิยะสกลกล่าวว่า รัฐบาลมีนโยบายรองรับการเปลี่ยนผ่านเข้าสู่สังคมผู้สูงอายุโดยสมบูรณ์ (Aged Society) ในปี 2564 อาทิ การรณรงค์ให้มีการออมเพื่อชาติ การสนับสนุนให้มีบุตรเพื่อเพิ่มจํานวนประชากรวัยเด็ก การดูแลสุขภาพและที่อยู่อาศัยของผู้สูงอายุ การส่งเสริมกิจกรรมทางสังคม และการสร้างอาชีพเสริมให้มีรายได้เพิ่ม เป็นต้น เพื่อให้ผู้สูงอายุใช้ชีวิตอย่างมีความสุข ในส่วนกระทรวงสาธารณสุข ได้เตรียมการปรับปรุงฐานข้อมูลเกี่ยวกับผู้สูงอายุให้ทันสมัย เพื่อที่จะได้ติดตามดูแลให้ความช่วยเหลือได้อย่างทั่วถึงและตรงกับสภาวะสุขภาพ เน้นการป้องกันและส่งเสริมสุขภาพ ระบบการดูแลรักษาพยาบาล และการดูแลระยะยาว ให้การบริการเข้าถึงผู้สูงอายุในชุมชนให้มากที่สุด โดยระบบบริการปฐมภูมิ ทั้งโรงพยาบาลส่งเสริมสุขภาพตําบล และคลินิกหมอครอบครัว การพัฒนาความเชี่ยวชาญบุคลากรสาธารณสุขในระบบบริการดูแลผู้สูงอายุ และอาสาสมัครดูแลผู้สูงอายุ ซึ่งงานเวชศาสตร์ผู้สูงอายุเป็นองค์ความรู้ในระดับตติยภูมิ แต่ประเทศไทยสามารถนํามา ประยุกต์ใช้ได้ดีในระดับปฐมภูมิ โดยทีมสหสาขาและแพทย์เวชศาสตร์ครอบครัว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า การจัดประชุมวิชาการเวชศาสตร์และวิทยาการด้านผู้สูงอายุครั้งนี้ กรมการแพทย์ และราชวิทยาลัยแพทย์เวชศาสตร์ครอบครัวแห่งประเทศไทย ได้ร่วมกันจัดขึ้น เพื่อให้บุคลากรทางการแพทย์และสาธารณสุขนําองค์ความรู้ และวิทยาการต่าง ๆ ที่ได้รับไปประยุกต์ใช้ในการดําเนินงานบริหารจัดการดูแลผู้สูงอายุ ตอบสนองความต้องการของผู้ป่วยและครอบครัว โดยมีผู้เข้าประชุมทั้งสิ้นจํานวน 500 คน โดยได้รับเกียรติจาก ศ.คลินิกพิเศษ นพ.เสรี ตู้จินดา ปาฐกถาเกียรติยศ สมเด็จพระสังฆราชญาณสังวรฯ ครั้งที่ 3 “The Old Owl Story on National Health Reform” รวมทั้งวิทยากรผู้ทรงคุณวุฒิจากหลายหน่วยงาน ทั้งในประเทศและต่างประเทศ ได้แก่ คณะแพทย์ศาสตร์ศิริราชพยาบาล คณะแพทยศาสตร์โรงพยาบาลรามาธิบดี คณะพยาบาลศาสตร์จุฬาลงกรณ์มหาวิทยาลัย โรงพยาบาลพระมงกุฎเกล้า โรงพยาบาลต่างๆ ในสังกัดกระทรวงสาธารณสุข โรงพยาบาลกัวลาลัมเปอร์ ประเทศมาเลเซีย โรงพยาบาลมันกันคูซูโมประเทศอินโดนีเซีย
******************************** 13 มิถุนายน 2561